Pelozi: Rezoluta për gjenocid ndaj armenëve do t'i çohet për votim Dhomës së Përfaqësuesve
Në reagimin e tij, Departamenti i Shtetit tha se rezoluta mund t’i dëmtojë rëndë marrëdhëniet mes Shteteve të Bashkuara dhe Turqisë dhe
Një ditë pas miratimit me 27 vota pro dhe 21 kundër të rezolutës në Komisionin e Jashtëm të Kongresit, zonja Pelozi ritheksoi vendosmërinë e saj, që votimi të bëhet edhe në Kongres. Rreth 224 ligjvënës kanë nënshkruar, për ta mbështetur rezolutën, për të cilën zonja Pelozi dhe Kryetari i Shumicës në Kongres Steni Hojer thonë se do t’i çohet për votim të gjithë Dhomës së Përfaqësuesve, ndoshta muajin e ardhshëm. Zonja Pelozi u tha gazetarëve në një konferencë shtypi, se gjatë 20 vjetëve të fundit, rezolutat e Kongresit për t’i cilësuar vrasjet ndaj armenëve gjenocid, janë shtyrë, me justifikime të ndryshme. Nuk do të ketë asnjëherë një kohë të përshtatshme për të pranuar në se është kryer gjenocid, tha zonja Pelozi, qoftë ai në të shkuarën e largët, apo në të tashmen. ,"- tha zonja Pelozi. Pas votimit në Komisionin e Jashtëm të Dhomës së Përfaqësuesve, Turqia, thirri përkohësisht ambasadorin e vet në Uashington për konsultime, një metodë tradicionale për të shprehur protestë diplomatike. Megjithatë, ligjvënësja Pelozi shpreson që marrëdhëniet amerikano-turke do të mbeten të forta: - tha zonja Pelozi. Të mërkurën, votimi në Komisionin e Jashtëm, i theksoi ndryshimet në linja partiake për rezolutën, kur 8 demokratë votuan pro saj dhe 8 republikanë votuan kundër. Zëdhënësja e Shtëpisë së Bardhë, Dana Perino, ritheksoi dje shpresën e Presidentit Bush që rezoluta të mos çohet për votim në Dhomën e Përfaqësuesve. ," - tha zëdhënësja. Në reagimin e tij, Departamenti amerikan i Shtetit shprehu keqardhjen lidhur me votimin në Komisionin e Jashtëm të Dhomës së Përfaqësuesve, duke thënë se rezoluta mund t’i dëmtojë rëndë marrëdhëniet mes Shteteve të Bashkuara dhe Turqisë dhe interesin amerikan në Evropë dhe në Lindjen e Mesme.//lk